
ประกาศคณะกรรมการคัดเลือกพนักงานส่วนตำบลให้ดำรงตำแหน่งในระดับที่สูงขึ้น
  สำหรับตำแหน่งผู้บริหารขององค์การบริหารส่วนตำบลนาเรียง อำเภอพรหมคีรี จังหวัดนครศรีธรรมราช
เรื่อง รายชื่อผู้มีสิทธิ์เข้ารับการคัดเลือกและกำหนดสถานที่ดำเนินการคัดเลือกพนักงานส่วนตำบล
ตำแหน่งผู้บริหารเพื่อแต่งตั้งให้ดำรงตำแหน่งที่สูงขึ้น
------------------------------------------------------


ตามที่องค์การบริหารส่วนตำบลนาเรียง ได้ดำเนินการรับสมัครพนักงานส่วนตำบล เพื่อเลื่อนระดับผู้บริหาร ตำแหน่ง หัวหน้าสำนักปลัด (นักบริหารงานทั่วไป) ระดับ 6 ให้ดำรงตำแหน่งสูงขึ้นในระดับ  7 ตั้งแต่วันที่ 28 เมษายน 2558 ถึงวันที่ 19 พฤษภาคม 2558 ตามประกาศของคณะกรรมการคัดเลือกฯ    ลงวันที่ 16 เมษายน 2558  นั้น


อาศัยอำนาจตามความในข้อ 107 แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล     ลงวันที่ 9 ธันวาคม 2545 (และที่แก้ไขเพิ่มเติมจนถึง  พ.ศ.2553) และคณะกรรมการคัดเลือกฯ ได้พิจารณาคุณสมบัติของผู้สมัครเรียบร้อยแล้ว ผลปรากฏผู้มีสิทธิ์สอบ  ดังนี้
ตำแหน่ง หัวหน้าสำนักปลัด (นักบริหารงานทั่วไป)  ระดับ 7

	เลขประจำตัวสอบ
	ชื่อ – สกุล
	ตำแหน่ง
	สังกัด

	01
	นางสาววิลาวัณย์  พุทธพฤกษ์
	หัวหน้าสำนักปลัด
 (นักบริหารงานทั่วไป 6 )  
	อบต.นาเรียง




เพื่อให้เป็นไปตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ 9 ธันวาคม 2545 (และแก้ไขเพิ่มเติมจนถึง  พ.ศ.2553) คณะกรรมการคัดเลือกฯ จึงขอประกาศกำหนดวัน เวลา และสถานที่ดำเนินการคัดเลือก  ดังนี้


กำหนดการสอบในวันเสาร์ที่ 13 เดือน มิถุนายน พ.ศ.2558 ตั้งแต่เวลา 08.30 น.เป็นต้นไป   ณ  ห้องประชุมสำนักงานส่งเสริมการปกครองท้องถิ่นอำเภอเมืองนครศรีธรรมราช จังหวัดนครศรีธรรมราช 
ประกาศผลการคัดเลือก  ในวันที่ 15 เดือน มิถุนายน พ.ศ. 2558  ณ  ที่ทำการ
องค์การบริหารส่วนตำบลนาเรียง และทางเว็บไซด์  www.nareang.go.th
จึงประกาศมาให้ทราบโดยทั่วกัน 
ประกาศ  ณ  วันที่  27  เดือน  พฤษภาคม  พ.ศ.2558

                    (นายสมศักดิ์  ราโชกาญจน์)
  ผู้ทรงคุณวุฒิใน ก.อบต.จังหวัดนครศรีธรรมราช
  ประธานคณะกรรมการคัดเลือกเพื่อแต่งตั้งพนักงานส่วนตำบลให้ดำรงตำแหน่งที่สูงขึ้น
  สำหรับตำแหน่งผู้บริหารขององค์การบริหารส่วนตำบลนาเรียง
